पर पाधा होरें हिम्मत नेईं हारी ते अपनी जिम्मेदारी पर गड्डी चलाई लेई। फ्ही थोड़े चिरै बाद सरकार ने कूह् दा पुल बनाया जेह्ड़ा 1953 दी ऐजीटेशन दौरान फकोई गेआ ते फ्ही मजूदा पुल बाद च बनेआ। कघोट आला पुल 1941 च रूढ़ने बाद मजूदा पुल बनाया गेआ। त’वी आला पुल मनापली दा ऐग्रीमेंट 1950 च मुक्कने बाद शेख साह्ब दे बेलै 1952 च बनेआ जेदा उदघाटन जम्मू-कश्मीर भू.पू. महाराजा दे प्राइमनिस्टर श्री गोपाल स्वामी आयंगर होरें कीता। 1947 च महाराज हरीसिंह दी हकूमत बदली गेई। मुआयदा उंदे कन्ने हा। सारी कम्पनी दा कलेम पाधै हिस्सेदारें कन्नै स्हाब-कताब करियै अपने नां कराई लेआ ते केइयें दा करज़दार बनेआ। ढाई लक्ख दे कलेम आस्तै दफ्तरै दे चक्कर लांदा रेहा। नमीं हकूमत सामनै बी मामला पेश होआ। रामनगर दे सियासी नेता स्व.हेमराज जंडयाल होर बी पाधा गी कलेम दुआना चांह्दे हे।